經數: 一七六七

經名: 大般涅槃經疏卷第六

頁數: 七一

上              欄

如日月不轉醉見□轉. 日月豈醉醉者過耳.

常樂我淨實非無常. 橫計無常是倒者過. 次

從汝等若言去. 破善修非善修文爲四. 初雙

標兩修. 次雙明八倒. 三雙□過還之. 四專擧

勝修初中云. 汝等若言者. 是標其善修無有

實義. 斥善非善如醉僞言而無眞實. 次標勝

修. 夫相對者義有廣略. 或作十門八倒六行

等不同. 今但略對三次從苦者計樂去. 是雙

明八倒. 汝行八倒云何自樹稱爲善修. 文云.

是人不知正修諸法. 三從汝諸比丘去. 是雙

□八倒而反歸之文爲二. 初□常樂四倒歸

之. 後□無常四倒歸之就初又二. 初正□倒.

次三番料簡. 初如文. 次三番者. 謂世出世有

不有倒不倒等. 初世出世者. 夫至理如空非

世出世惑之者成倒名爲世間. 解之者成德

名出世間. 無明覆汝唯倒非德. 彼若救云. 若

是倒者云何名爲常樂我淨. 次世間法下. 有

不有故於世間料簡字義. 義如下說但有其

名是故非德而無其義. 三何以故下. 有倒無

倒是則但有四倒三倒顯其無義. 舊云. 三心

無倒識心是倒. 又云. 識心無倒餘三三倒. 想

有想倒. 受有心倒行有見倒. 又通別二釋三

倒通在四心之中. 差別對者識心心倒想受

想倒行心見倒. 又凡有心緣境卽心倒. 通是

想像卽想倒. 通能分別卽見倒. 又初心妄計

卽心倒. 心緣成想是想倒. 想成水執是見倒.

又見倒在凡夫. 心倒想倒是學人. 無學則無.

倒. 今謂何故[&FFFF]#以倒還比丘. 是等比丘妄謂

心盡心實不盡無漏心空想遍見故. 故成三

中              欄

倒一倒具四. 成十二倒故結過還之. 問世間

亦有常樂我淨. 出世亦爾者亦應言. 世間亦

有無常無我出世亦然耶. 答例二乘無常無我

卽是世間諸佛無常無我無上方便. 卽出世

間. 問有名無義(云云). 世間出世間倒德非倒

德勝修劣修□應四句分別. 又世間唯倒無

德. 出世唯德無倒. 卽倒不倒是世倒之德. 起

方便用是出世之德. 例餘一切諸義悉然舊

云. 無常無我是劣修. 常樂我淨是勝修. 又云.

單修者劣. 雙修者勝. 又非偏圓修乃是勝修.

今問屬當諸修與誰分別(云云). 單勝修者是次

第人雙勝修者是不定人. 非偏非圓者是頓

人(云云－. 四從何等爲義去. 是專明勝修. 文爲

二. 一對劣明勝. 二勸勝修. 若通論其劣備有

諸過. 但偏破甚者生死有縛著故無我. 聲聞

更進趣故非常. 外道以苦捨苦故是苦. 有爲

多染是不淨(云云). 偏擧勝破劣如經. 今通意者

初文云. 我者卽如來只標三寶攝一切法. 常

卽法身. 此標三點攝一切法. 樂卽涅槃. 此標

四德攝一切法. 淨卽無爲. 此標法界攝一切

法. 然此諸義不縱不橫不一不異不可思議

故得是義故得是勝次若欲下. 勸修如文. 次

從時諸比丘去. 是破其偏行亦名酬請. 文爲

二. 初騰請. 後酬請破行. 初騰爲三. 一領旨歎

佛. 二因歎正請. 三要命結請如文. 從爾時佛

告去. 是酬請又二. 初訶不應. 次正酬. 初訶者

如來去住非汝境界. 汝旣不能知佛往來. 寧

得隨去故言不應. 次酬請爲二. 初以人酬. 次

以法酬. 汝前請住正欲學法. 今留人法於學

下              欄

頓足更何所請. 人酬中爲三. 一標付囑人. 次

歎人同如來. 三釋歎初二如文. 第三釋中意

者如王委任大臣. 巡者行也. 佛欲巡行餘方

故委任迦葉. 從汝等當知去. 以法酬請又二.

初酬請. 次破偏行. 初酬中有法譬. 合譬中從

春時去爲偏行作譬. 舊云. 聞思修慧. 觀文不

會. 今隨河西朗師. 分文爲兩. 先明起惑失理.

後修學心理. 初一句是起惑. 春時者年初. 物

生譬起惑之始. 又因惑生解故言春時. 有諸

人等二句失珠之處. 舊云大池是無常敎. 朗

師云. 是生死海. 浴字或作沼多作浴. 乘船游

戱三句失珠之緣. 舊云. 聞慧解淺故云游戱.

河西云. □慢心如乘船五欲樂如游戱. 失[&FFFF]#

璃寶喩失佛性. 舊或言. 失理或失解. 沒深水

中一往沒失非永失也. 舊云. 圓理蘊在無常

敎下故言沒深水中. 又佛性理爲□慢生死

所沒不能得現. 次是時諸人下. 習解心理爲

二. 先依昔敎偏修卽是僞修. 二明今敎圓修.

卽是勝修. 初云競捉者. 卽是偏修無常苦觀

而習學之. 瓦石自傷害譬苦. 草木虛色譬無

我. 砂礫水底分分離散譬無常. 各各自謂無

非得理. 次歡喜持出下. 譬今敎圓修. 舊亦三

慧今意不爾. 猶是偏修之未明理未極. 故言

乃知非眞. 一往爲四. 一悟昔非眞. 二由佛性

力令衆生悟. 三明信解. 四明慧見卽是得理

初文卽今敎起已方悟昔非. 舊兩釋歡喜向

前持出向後. 莊嚴云. 歡喜持向前出非眞向

後. 今皆爲一句. 次是時寶珠下. 由佛性力始

明眞修. 此聞今敎說於佛性由佛性力令衆

經數: 一七六七

經名: 大般涅槃經疏卷第六

頁數: 七二

上              欄

生悟. 在水中者佛性非遠. 只在生死五陰

身中水澄淸者由佛性力令衆生悟. 三於是

大衆下. 明一往信解喩之如見而未得取. 如

月形者中道圓理究竟無缺. 四是時下慧見

也. 安徐者處在生死如在涅槃故言安徐. 次

汝等比丘不應下合譬. 又四. 先合偏修. 次合

圓修. 三復應當知下重合偏修. 四欲得眞實

下重合圓修. 此中經文是留心處故存舊解

請勿嫌煩. 今釋此章. 諸比丘雖聞新伊未除

舊執. 謂佛無常所以請住. 雖信法常未信佛

常. 口雖請新意猶從舊. 佛訶其舊執云. 汝等

不應作如是語佛酬其請新故言所有正法悉

付迦葉. 如來緣謝故去迦葉機興故付. 內同

佛德外委大臣秉正法敎乃指圓伊而作依止

酬其所請. 此中爲學新伊者故. 故言法付迦

葉. 下文爲不學新伊者故. 故言迦葉無常不

堪付囑各各爲緣. 今初以法酬請中爲二. 一

法說破. 二譬說破. 法說者汝欲學新伊. 應改

迷生信猶存僞執眞法不染故云. 汝先修習

無常苦者非是眞實. 次譬中又二譬合. 初如

春時去先開. 放逸失寶譬. 次開心得不得譬.

亦名有方便譬無方便譬. 春時者年物俱新

適悅時也. 譬五塵六欲是耽□之境. 諸人者

總譬放逸之徒在大池浴者大池譬生死河.

浴譬□慢愛憎等也. 乘船譬乘諸業. 游戱譬

著可愛果失[&FFFF]#璃寶者譬無解. 因於放蕩慧

解[&FFFF]#昏故言失耳. 故此章破行失爲便非先

解. 後失著樂□解義言失耳. 沒深水中者生

死陰覆也. 從是時諸人去爲無方便心解不

中              欄

得作譬. 諸人者通是迷徒別擬三修. 悉共入

水者信於初敎義如入水心覓是寶者作劣三

修. 競捉瓦石者證三爲眞. 自謂得者言得滅

度. 歡喜持出一句譬上稱歎象[&FFFF]#. 第一善修

無我內執在懷故言歡喜. 向佛稱歎故言持

出. 譬上封執生疑之意. 乃知非眞者爲有方

便心解得者作譬. 譬聞今敎破昔理行非實

方知苦無常等僞同瓦礫故言乃知非眞. 都

從上來合作六意. 共消心得之文. 夫寶珠者.

珠是本有非適今也. 而衆生著樂比沒水底

拙觀推心竟不能得卽理寶珠. 以聞今敎知

前不實知字知義. 始自今經卽名字寶珠. 是

時寶珠猶在水中以珠力故水皆澄淸者觀行

寶珠. 依敎觀理. 理爲所詮故言猶在水中能

詮如所詮. 所詮如能詮故言以珠力故水則

澄淸. 於是大衆乃見寶珠故. 在水下猶如仰

觀虛空月形者相似寶珠. 仰觀於月彷佛類

珠似解□眞故言乃見. 相似位明矣. 虛空譬

相似宗. 月圓譬相似樂. 月光譬相似淨. 非上

非下以上比下. 自在無□譬相似我(云云). 是時

一人譬分證寶珠. 以一名人. 人得其門故言

一人. 方便力者道前圓修. 安徐者安於生死

作涅槃解. 微妙正觀徐詳審諦不昏. 敎水不

動心波與理相應. 卽分得寶珠. 此約六位顯

有方便勝修之人心得寶珠約行義便. 汝等

比丘者合得失兩譬又二. 而復兩番合者. 初

番合三修得失. 後番合四修得失應用此意.

遍歷諸法皆有劣勝兩種修也. 故文云. 在在

處處常修我想常樂淨想. 豈獨今經非止一

下              欄

境觸處成觀思之. 第三從爾時諸比丘去. 是

破疑敎章. 文爲兩. 初騰後破. 初騰具昔敎行

用理如佛先說敎也. 而修學者行也. 離我慢

等用也. 入涅槃者理也行理等已破竟. 語勢

相成正意在敎. 昔敎若是今不應非. 今敎若

是. 何不早說(云云). 就破爲兩. 先歎問. 次答. 答

又二. 先譬後合. 譬爲四. 一譬四倒病. 二譬三

修藥. 三譬三修病. 四譬四德藥. 就初爲六. 初

倒病者王是也. 內闇常淨外擧我威貪引取

樂是爲病者. 次秉倒師者外道著常淨爲頑

著我樂爲□邪病師也. 三信受邪倒. 謂厚賜

俸祿信邪術也. 四純用乳藥者倒藥也. 色白

是常味甘是樂□潤爲我稱藥是淨. 卽邪藥

也. 五亦復不知自是邪也. 六是王下亦不自

知病王不別者是病者不知是倒病也. 已略

對竟. 重更釋文. 王者王領爲義. 如受化者亦

有徒屬. 譬之爲王. 無明爲闇. 著樂爲鈍. 世

智爲少智. 醫譬外道. 其實不能治病. 而亦欲

爲衆生疆請. 春秋傳云. 心不則德義爲頑口

不談忠信爲□. 外道亦爾. 內無眞解. 外無巧

說. 俸祿者受化衆生供養外道. 純用乳藥者.

總明藥少病多俱不知藥病. 不知病起根源

者. 衆生三毒八倒由於取相取相緣於無明

其所不知不知病也. 雖知乳藥是不知藥. 佛

假說我橫計卽離. 乍言靑白黃黑(云云). 風冷

熱病者逗藥失所. 風喩瞋冷喩癡熱喩愛. 是

王不別者何但不知藥亦不知病. 次復有明

醫者. 譬三修藥. 文爲三. 初說明醫. 二治病

緣. 三正治病. 初文明醫曉八術. 一治身. 三

經數: 一七六七

經名: 大般涅槃經疏卷第六

頁數: 七三

上              欄

治眼. 二治胎. 四治小兒. 五治創. 六治毒. 七

治邪. 八知星. 內合佛知八正道能治八倒病

(云云). 今通論醫有十種. 一者治病但增無損或

時致死空見外道也. 恣行惡法善法旣亡慧

命亦死. 二者治病不增不損常見外道也. 投

巖赴火不生禪定不能斷結. 三者唯損無增

卽世醫所治差已還發斷結外道也. 四治病

差已不發所治不遍卽二乘也. 五者雖能兼

遍而無巧術六度菩薩也. 六者治無痛惱而

不能治必死之人通菩薩也. 七者治難愈病

而不能一時治一切病別菩薩也. 八者能一

時治不能令復本圓十信也. 九者能一時治

亦令復本而不能令過本圓中心也. 十者能

一時治復令過本圓後心也. 今之明醫卽第

十醫. 通達常無常等二鳥雙游卽是八術. 次

從是時舊醫去. 是治病緣爲二. 初同後異同

爲三. 一同生業. 二同學業. 三同化緣. 初 同生

業者. 明如來託生王宮納妃生子而衆生不

知咨受反生貢高如文. 次同學業者. 乘羊車.

學書後園講武脫冠遣馬詣阿羅羅六年苦行

等. 四十八年者. 中阿含云. 就外道學必先給

使四十八年. 然後與法宗師云. 自佛出世凡

五十許年法華已來至涅槃時始明久本. 前

三時敎唯明此身成佛無別本身. 然師弟之

敬必自終身則猶是外道弟子故言四十八

年. 從法華已來別有本身. 所餘二年始非其

弟子此解太漫. 又開善云. 四十卽四禪. 八年

卽八定. 六卷云. 四十八年. 冶城云. 八禪中各

有六行厭下苦[&FFFF]#障攀上勝妙出合四十八.

中              欄

依天台止觀中四見爲根本. 一見三假一假

四句一見十二句四見合四十八句. 卽是邪

法四十八年. 三共入見王者是化緣同然外

道實無觀機之智邪化先出故言是同. 次是

時客醫爲王說去. 卽是後異又爲二. 初少異

後頓異. 初文云. 醫方者如爲提謂說五戒文

鱗三歸技藝者卽是神通. 如瑞應中明. 治國

療病者三歸□邪入正. 譬如治國. 五戒治五

惡譬之療病. 又歸戒者皆能□邪治惡. 時王

聞已卽是歸正驅令出國卽是捨邪從是. 時

客醫去卽是頓異. 又二. 先觀機頓異. 次設敎

頓異. 初觀機中有問有答. 實非顯灼二往復

也. 初心願者唯觀一初敎之機也. 次王卽答

者根緣冥對右臂身分者右手動便譬初敎中

無常苦. 便餘身分者譬後機敎□皆隨順此.

卽已有大機意也. 又解右臂. 譬我見. 餘分譬

諸惑. 作此解者於初敎便彼客醫言. 我不敢

多者此重觀機但唯須初敎一機多傷損者我

是生惑妨害事多. 若聞正敎猶故計我. 當斷

善根之首. 橫死者以解斷惑. 此是壽終以惑

障解此名橫死. 時王答言下衆生受化. 復傳

未聞卽上中下皆得悟也. 次爾時客醫去. 卽

正施敎此中擧五味者. 卽五門觀. 辛譬不淨.

苦譬無我. [&FFFF]#譬無常. 甛譬空. 酢譬苦(云云). 三

其後不久下正治. 衆生復起無常之病. 前破

邪常說無常敎. 衆生不解定執一切皆是無常

還復成病. 譬如癡人謂鹿爲馬. 智人語言. 此

鹿非馬. 雖知鹿無馬而執無爲馬. 何處復有

無是馬耶. 故無馬是病. 起無常倒. 復有多種.

下              欄

一謂佛果無常此病易見. 二謂生死無常此

病難見. 何者生死卽是眞常. 佛性旣[&FFFF]#無常

寧不是病. 文云. 王復得病者衆生病也. 文爲

二. 一正起病. 二根緣□佛初如文. 次卽命

是醫下根緣□佛如遣使命醫. 古本云. 我今

病重困苦欲死四醫占王病下. 說今眞常四

德之藥. 文爲四. 一一往爲說. 二衆生不受. 三

如來重說. 四衆生方受. 初文又四. 一正說. 二

開權. 三顯實. 四病藥相治. 初卽如來正爲說

常次我於先時下開權. 古本云. 所斷乳藥是

大妄語. 今經治定止言昔非實語明昔權宜

說非究竟. 三今若服下. 顯實卽顯今時常樂

之敎. 四王今患熱下病藥相治無常譬火. 能

燒世間故言患熱. 今圓常之藥猶如乳味能

治熱病. 次時王語醫下. 衆生不受卽前諸比

丘疑執不受常住之言文中有四. 雙驚雙譏

貶如來褒外道. 狂耶是一驚. 熱病是一驚. 故

云雙驚. 狂謂失心之病. 今驚如來爲是失本

無常之解. 熱病者是驚如來爲更起於邪常

惑耶. 汝先言毒. 今云何服. 卽是雙譏. 汝先言

毒. 今云何服. 卽是以昔譏今. 今旣令服先那

言毒卽是以今譏昔. □互此語卽兩譏也. 欲

欺我耶者還成上意. 三先醫所[&FFFF]#下. 是貶咎

如來. 如來誤我驅逐舊醫. 四如汝所言下. 褒

外道如文. 三是時客醫下如來重說卽是此

中破執釋疑. 文中有四. 一止其所說. 二正爲

釋疑. 三重問. 四重答. 此初卽一往止其所說.

次如蟲食木下正爲解釋. 又二. 先譬後合. 此

中通體是譬. 今更爲譬. 作譬明外道橫計之

經數: 一七六七

經名: 大般涅槃經疏卷第七

頁數: 七四

上              欄

我. 偶與正我名同而非解理如蟲食木. 次大

王當知下合譬可尋. 三時王問言下重問. 四

客醫答言下重答. 又二. 先唱兩章門. 次釋兩

章門. 初唱章門者. 初卽毒藥邪常章門. 二卽

甘露眞常章門. 次云何是乳下釋兩章門. 又

二. 先廣釋甘露. 後略解毒藥. 所以爾者. 旣廣

識甘露反此卽毒不勞繁文. 就初釋甘露章

又三. 牒釋結初牒可見. 次若是乳牛下釋章

門. 舊解七事初事者. 本明於乳而言牛者欲

明乳從牛出譬敎是佛說. 此言牛者爲犢子

時不食酒糟等後成大牛其乳則善. 譬爲菩

薩時已不起斷常果時多得. 諸法師云. 酒糟

能令荒醉以譬五欲之愛. 滑草滑利則譬利

使. 麥[&FFFF]#[&FFFF]#[&FFFF]#以譬鈍使. 興皇云. 酒是眞味糟

糠則無譬橫說心眞無復眞味. 又云. 酒淸色

在上. 糟比濁在下. 譬斷常高下. 滑草譬貪欲.

麥[&FFFF]#譬瞋□. 次其犢調善下第二事明復有

善好眷屬放牧之處. 第三事所行境界不高

不下. 二解一云. 慢心爲高. 愛心爲下. 又云.

二乘爲高. 凡夫在下. 飮以淸水下. 第四事明

唯有般若淸水無戱論馳動不與特牛下. 第

五事外譬特牛是無乳之牛內合. 諸惡知識

斷常之人不受中道圓常之敎. 卽是特牛飮

食調適下. 第六事舊云. 禪定之水譬之如飮.

智慧資糧喩之如食. 明定慧二事□得所宜.

又云. 正以此慧方便自資不令失所故言調

適行住得所第七事. 舊云. 精進勤策名爲行

取捨調停故言住. 又云. 常在中道平正故

言行住得所. 次除是乳已下釋毒藥章門

中              欄

今明是義不然. 何者旣擧甘露破於毒乳應

辨常義破於無常. 何用利鈍兩使釋滑草麥

Ｃ. 復將矜己以蔑人. 解高原下濕此與聲

聞斷. 見思何異. 共二乘無我我所何殊. 同

於無常如何破病今所不用. 今釋七事牛譬

敎主. 卽喩法身常身舍那尊特異於無常丈

六. 乳譬常敎. 此乳亦名醍□. 下文云. 牛食.

忍草卽出醍□. 是其義也. 酒糟者酒淸譬無

爲定. 糟濁譬有爲定. 佛不耽染眞諦三昧如

不食酒. 不味者俗諦三昧如不食糟. 滑草麥

Ｃ者泥洹智易得如滑. 分別智難生如Ｃ. 佛

智非一切智非道種智. 其犢調善者得中道

理柔和善順. 不處高原下. 濕者不以涅槃爲

證不以生死可住. 飮以淸水者非五欲□泥

非無明闇濁離此二邊. 卽佛性淸水不馳空眞

不驟俗假. 不與特牛同群者特牛無乳. 譬無

慈悲明佛有不共慈悲. 飮食調適者入空爲

饑出假爲飽. 中道不入不出. 卽不饑不飽. 行

住得所者住□密藏是住得所. 二鳥雙游是

行得所. 如此釋者. 符經合義. 常破無常文理

俱會豈與他同. 四從爾時大王下衆生受化

又四. 一受敎傳化. 二餘人不受. 三重爲說. 四

方信受. 初文前自信受後更傳化. 卽上根

人自得解已傳化中下皆令得悟. 次國人聞

之下中下不受. 三王言下重復傳化. 四爾時

大王下上中下根俱時領悟次汝等比丘下.

合譬. 上本有兩藥兩病. 今此合中但合兩藥

不合兩病. 所以然者. 本疑經敎有說不說. 若

昔非者卽不須說. 今若是者何不早說. 今用

下              欄

此意除疑爲邪常故不得早說. 今常復破邪

常病故只得說於昔空無常今直合. 兩藥令

於敎門可解故不復言病文中. 初合無常之

藥. 後合眞常之藥. 上譬中先明始同後明末

異. 今亦偏合此先合始同. 今言如來爲大醫

王. 正合前時有明醫曉八種術. 出現於世者

今合從遠方來. 次降伏一切下合末異. 初合

漸異卽合共入見王說種種醫方及餘技藝治

國療病等. 次欲伏外道下合頓異. 卽此敎意

無我無常合前和合諸藥. 謂辛苦鹹五味. 次

比丘當知下合此敎意前結外道之非. 後結

今敎爲是. 爲調衆生爲知時故須說此無. 三

如是無我一句二解. 一云此語向後. 二云此

猶屬前有因緣故. 合前眞常之敎. 合後又三.

第一正說. 二簡外道之非. 三說如來之是

大般涅槃經疏卷第六

大般涅槃經疏卷第七

隋章安頂法師撰

唐天台沙門湛然再治

長壽品

前之三品嚴觀所安. 此品存本但改命爲長.

移壽在下西方語倒不移亦善. 譯人左右應

無別意. 恐依上文. 當知如來卽是長壽. 或

依偈初. 云何得長壽長只是常. 何不用常爲

名. 正言由常樂我淨. 獲此長壽從所得立名

故也. 今釋長壽爲四. 一同諸佛法身智慧壽

經數: 一七六七

經名: 大般涅槃經疏卷第七

頁數: 七五

上              欄

命皆悉同等故言長壽. 二由物欣長惡短引

令樹善故. 三對破偏修無常之拙明圓勝修

之常. 四長短相形是對治門. 會非長短之長

故言長壽. 此是涅槃施中第三對菩薩衆隨

問而施. 凡十四品諸問答中長壽爲首. 從初

命品餘各隨便. 其文有勸問正問. 初勸比丘.

次勸大衆. 初勸有三佛法至三故. 又表佛殷

勤故. 又初勸除疑. 二勸受寄. 三勸益物. 其上

疑旣盡. 初勸則默旣不堪寄付. 次勸則辭旣

無化力. 後勸則推. 初文者何故偏勸問戒律.

河西云. 佛法有兩一經二律. 上已問經. 今勸

問律. 是義不然. 經深律淺. 旣能問經豈不能

問律而待勸耶. 觀師云. 律是聲聞之本. 又是

今經之宗. 不殺爲因得長壽果故偏勸問. 是

亦不然. 今案經云. 於諸戒律是則律儀定道

俱名爲戒. 諸語不一豈獨律儀. 又將下驗上

非偏勸問律. 空者慧也. 寂者定也. 當知勸諸

比丘問戒定慧. 有人作二諦消. 是亦不然. 二

諦文晦三諦文明. 何者戒定慧三是入眞之

梯[&FFFF]#卽勸問眞. 本性空寂卽是問中. 明了通

達卽是雙照. 二諦卽勸問俗. 又言. [&FFFF]#謂如來

唯修空寂者. 如來旣不專修眞俗卽是勸問.

非眞非俗第一義諦. 第二再勸爲二. 初勸次

辭勸問. 戒律初者一云略耳. 具說如上. 又取

下文意佛欲寄付故以戒律而爲勸端. 次辭

者旣於戒律不能問者卽辭不堪. 有法譬合.

法說又三. 正辭釋結. 正辭. 辭無智慧不能問

於三號如文. 次釋辭釋於三號. 皆不思議如

來境界深微之法允同諸佛故號如來. 我不

中              欄

能問則是辭上本性空寂. 所有諸定不可思

議窮於甚深微妙禪定能爲一切而作福田故

名應供. 我不能問則辭上明了通達. 所演敎

誨不可思議者. 窮於一切言說邊底示導衆

生. 是道非道號正遍知. 我不能問則辭上戒

律. 又釋辭不能問於三諦. 諸佛境界是不能

問中. 所有諸定是不能問眞. 所演敎誨是不

能問俗. 三結辭中云無智慧者無三智也. 次

譬辭爲四. 一聲聞不堪寄. 二如來不應寄. 三

聲聞彊受寄. 四如來失所寄. 初明不堪. 言老

人者. 閻色果報將盡之年譬諸聲聞. 十二緣

觀支支十二從過至現故百二十. 過現滅故

老死滅無明滅乃至老死滅故將入涅槃. 身

□長病者正使雖盡習氣尙存. 又無明別惑

未侵一女故言長病. 寢臥床席者比空滯寂

失遊戱神通. 不能起居者不能入有如不能

起. 不紹三寶如不能居. 氣力虛劣者無常住

命如無氣. 無十力雄猛如無力. 少眞實故名

虛. 非勝修故名劣. 餘命無幾將入陸斷. 次有

一富人者下譬如來不應付囑. 智斷圓滿故

言富人. 緣事欲行者. 適化多務故言緣事. 乘

如起應故言欲行. 以百金者百句解脫. 漢書

稱一萬爲一金. 旣有百金卽是百萬. 一句解

脫旣有一萬解脫. 以爲眷屬. 百句解脫卽有

百萬解脫而爲眷屬. 或經十年二十年者. 有

三解. 一云. 十劫二十劫. 二云. 人中爲十天二

十. 三云. 正法爲十像法二十. 是義不然. 若爾

後時如何得歸會耶. 今明通惑爲十. 別惑二

十. 逗緣除物通別兩惑名付家事. 受寄者除

下              欄

通別惑卽感我歸. 還時歸我者舊二解. 一云.

只指釋迦餘方應盡. 此土感興後還猶見我

昔法寶. 二云. 彌勒下生猶見釋迦眞實之法.

法身不異故言歸我. 今解. 通別惑盡卽是還

時卽是歸我此義稍便. 三是老病人下. 聲聞

妄受無繼嗣者. 舊二解. 一云. 無善心實男慈

悲心女. 二云. 無受化眷屬紹續其後. 今言. 無

常住信心之子. 病篤命終者陸身入滅. 四財

主行還下. 如來失所寄法寶喪失. 癡人者二

解. 一云. 受寄者卽是癡人不能籌量妄受人

寄. 二云. 能寄者名癡人. 假設此言. 若遂寄聲

聞則是癡人. 若不寄者則非癡人. 次世尊下

合譬. 但合妄受喪失不合前二. 合後二中先

合第三. 次我今下合第四. 從佛告下. 第三勸

益物爲三. 一勸二推三贊. 初如文. 次推功爲

二. 先譬後合. 譬又四. 一譬歎菩薩. 二十五

者. 卽二十五三昧. 盛壯端正者. 是諸三昧王

多有財寶者一切三昧悉入其中. 父母者三

諦一諦爲母. 一諦三諦爲父. 法喜爲妻. 善心

爲子. 道品爲眷屬. 十方諸佛卽是宗親. 次時

有人下. 譬正應付囑. 例上釋. 三是時壯夫下.

譬秉持受寄. 四其人遇病者譬不失正法. 世

尊下是合譬. 先擧不應. 次合應寄. 三爾時佛

贊下卽贊也. 無漏心羅漢心者忘我推功也.

二緣者緣聲聞不能菩薩則能. 或善能問答.

或法寶久住利益衆生悉出上文. 從爾時佛

告一切大衆下第二通勸大衆. 問佛卽普等.

若得問人普皆利益. 又對於偏勸故普勸也.

先偏後普明偏普不定顯非偏非普. 問比丘

經數: 一七六七

經名: 大般涅槃經疏卷第七

頁數: 七六

上              欄

寡德殷勤三勸. 菩薩不爾何俟二三勸耶. 答

佛如師子殺象及[&FFFF]#. 皆盡其力終無厚薄故

皆三勸. 若爾菩薩亦應無疑而有辭讓. 答比

丘皆無菩薩皆有. 以有問故. 故知有疑. 是故

菩薩則可付囑以慈心故. 故能益他. 又例作

無而意異菩薩久解. 是故無疑. 自謙是退義

稱佛菩薩乃是推功. 問何故約命言不可量

約辯言不可盡. 若戒若歸而勸問耶. 答多有

所關略擧四意. 一如來是大富施主隨其所

心而給與之. 若問命卽開長壽金剛身身密

等義. 若問辯卽開般若四相口密等義. 若問

歸戒卽開善業. 首楞嚴能建大義百句解脫

意密等義乃至開邪正四倒四諦如來性文字

月鳥等義. 涅槃施得顯也. 二如來施主方便

無量. 若問命卽開天行. 若問辯卽開梵行. 若

問歸戒卽開聖行□兒行. 歸戒所防卽開病

行. 五行若立十德自顯涅槃行明. 三如來施

主正法寶城莊嚴無量如來能問無可問處.

如來能答無能問人. 百金妙寶初心付託得

能問人. 問命卽常莊嚴. 問辯卽樂莊嚴. 問戒

卽淨莊嚴. 問歸卽我莊嚴能問能答具二莊嚴

雙樹涅槃其義得顯. 四如來施主慈悲無量

憫念邪僻哀憐不善. 若能問歸卽用常辯攝

取. 若能問戒卽用常命攝惡. 涅槃之用得顯

爲此義故擧此三種以爲問端. 問問端通後亦

通前不. 答問命卽是常修. 問辯卽是樂修. 問

歸戒卽是我修. 又問命卽常法身德. 問辯卽

樂般若德. 問歸戒卽淨我解脫德. 又問命卽

常命常色常力. 問辯卽常語. 問歸戒卽常安.

中              欄

又文云. 能如是問則大利益一切衆生卽通

前通後問端該廣籠括. 若此(云云). 第二正問爲

四. 一欲問. 二許問. 三謙問. 四正問. 欲問又

二. 初經家[&FFFF]#起. 次自咨. 發[&FFFF]#中爲四. 一[&FFFF]#本

位. 二[&FFFF]#. [&FFFF]#宗. 三[&FFFF]#. 感對. 四[&FFFF]#. 威儀. 初本位

者. 有通有別. 菩薩通位童子別位. 論云. 十二

而能問者卽有四意. 一正法非色. 不可以人

幼而棄於法. 重法重人故也. 二生比丘善於

菩薩道信念堅固. 三折伏高心. 四明佛力大.

若依十住卽第九住. 若類文殊童子卽十地

頂. 聖位難知. 且用十地釋童子也. 次[&FFFF]#宗中

言婆羅門者. [&FFFF]#託高宗姓. 大迦葉者. 寄生貴

族如此間甲族. 三以佛神力者感對也. 爲決

定衆而作上首感佛威加作對揚主. 令五十

二衆同飮甘露. 非斯大器孰能爲之四卽從

座起[&FFFF]#其威儀. 次而白佛言下自咨發者. 佛

雖通勸寧許問不. 是故有咨. 次佛告下佛許

如文. 三從爾時迦葉去是謙問. 文爲三. 初大

小爲一雙. 次高廣爲一雙. 三借助爲一雙. 初

文者. 如來哀憫卽大慈悲大中之大. 我以蚊

□小智小中之小. 以小問大. 寧得相稱. 次雙

者. 佛德巍巍明佛威高. 師子難伏明其衆廣.

如來之身猶眞金剛. 佛色大故智慧亦大. 智

海圍繞則大衆智大. 佛及大衆高廣若斯. 我

以蚊□何能當此. 第三雙者若論巨細不言

自絶. 今假佛威神借助智力大衆善根添我

機辯. 乃能發問. 四從卽於佛前是正問. 舊說

三種不同. 一分偈. 二問數. 三因起. 初分偈

不同者. 河西云. 前十九偈是問. 後四偈請答.

下                      欄

又一師云. 前二十一行是問. 後二行自謙. 又

一師云. 從前至後無非是問. 又一師云. 從容

兩存後亦非問. 乃是迦葉巧致問之餘勢爲

諸品生起. 又亦得是問甚深行等是問五行

十德. 安樂性是問師子吼迦葉等(云云). 二問

數不同者. 梁武三十二問. 河西三十四問. 靈

味亮. 冶城素. 莊嚴旻. □用之. 中寺安三十五

問. 開善三十六問. 光宅三十七問. 三因起不

同者. 開善云. 一一問皆從純陀哀歎中生. 太

昌宗云. 悉是臨時致問皆不從前文生. 靈根

令正云. 或有從前生. 或不從前生. 豈可一例.

從前生者云何得長壽. 問從純陀品生. 當知

如來卽是長壽. 生金剛身問從法身常身金

剛身生. 願佛開微密從哀歎品□密藏生. 云

何得廣大從迦葉爲衆作依止生. 有屬當者

可從上生. 無屬當者不從上生. 興皇云. 此問

不應近自純陀. 乃通論釋迦一化敎門始自

王宮終乎雙樹. 何者文云. 生死大海中云何

作船師. 卽是問始卽初成道時事. 後問云何

捨生死如蛇脫故皮. 此卽問終是最後涅槃

時事. 中間施化法門非一欲顯發如來方便

密敎應來應去種種示現. 此意宏壯包羅廣

大大明覺道囊括古今. 今觀此二十三偈前

十九偈雖卽是問問中有請. 唯願大仙說是

也. 後四偈雖是請請中有問安樂性諸行等

是也. 又開合不同. 如初一偈合成兩問開

成四問. 云何知天魔一偈合成一問開成兩

問. 若直數云何則有三十二問. 若數合偈亦

只有三十二問. 若數開偈則有三十四問. 若

經數: 一七六七

經名: 大般涅槃經疏卷第七

頁數: 七七

上              欄

數請偈中三問足合偈則有三十五問. 若數

請中三偈足諸云何亦有三十五問. 若數請

中三偈足開偈者則有三十七問. 各有去取

致盈縮不同意在於此. 此是事數增減在人

不勞生爭. 今依河西數開偈不數. 請偈但爲

三十四問. 答盡大衆問品. 言因起遠近者若

譯諸問因上文生聲聞未曾聞常聞可生疑.

菩薩久聞何故致疑. 又聲聞聞說疑執已破.

菩薩利根那忽未解. 救云. 爲緣故疑. 若爾則

問不因上. 又云. 菩薩知佛應說此法承佛神

力預爲咨問者佛力無所不至. 何乃近在兩

品耶. 又言. 問於一化始終者與經抗行全不

相應. 經問長壽之因. 佛答往昔至心聽法持

不殺戒是長壽因. 今乃取一化從王宮來佛

在何處聽法從誰受戒. 雙樹之終復聽誰經

爲受何戒. 若無此事一化不成彼爲極談. 今

謂不與文會故非極談. 今試出其意. 云何得

長壽. 此問常果元本之因. 佛答云. 若業能爲

菩提因者. 至心聽受聞已轉說我修是業得

三菩提. 今復爲人廣說是義. 如此之因蓋非

近世. 如法華中點塵數劫猶不能知. 今正問

此久遠之因. 本若無常果不應常. 本若是常

常不可修. 而未能知長壽常果所因云何. 若

問此義任運自顯非常非無常之常因獲得非

常非無常之常果. 因果常義旣顯果上萬德

悉是雙非之因獲得雙非之果. 義雖無邊一

往結撮是問過去本初因果行位誓願功德

智慧道品六度等諸法門. 若問云何於此經

究竟到彼岸. 卽是問一化始終現在逗緣所

中              欄

施諸敎. 何者若其無初卽無於後. 今旣問

後任運問初. 旣問初後中間可知. 當知一化

始終凡對無量機緣所施言敎不可窮盡. 雖

不可盡一往結撮是問現世隨他隨自隨自他

無量法門. 若問云何得廣大爲衆作依止卽

問來世所施方便. 引導衆生國師道士儒林

之宗. 住首楞嚴種種示現無量無邊雖不可

盡. 一往結撮是問來世權實曲巧方便誘接

荷負度脫等諸法門. 略擧三句示斯問意不

出三世. 故文云. 如是甚深諸佛境界自利利

他無量法門豈出三世. 若尋古始元元不窮.

若尋現世廣廣無極. 若尋來際永永無盡. 如

是乃是囊括古今. 大明覺道可謂諸佛之境

界. 豈只近因兩品. 亦非遠由一化. 今[&FFFF]#問意

宏遠若此. 猶懼不會諸佛境界之明文. 肉諸

師所言寧稱佛旨. 興皇嘲人云. 不知[&FFFF]#角有

無而空爭長短. 不知諸問進不而爭於問數

少多何益. 今用河西於問中分二十三偈爲

兩. 前十九偈正作三十四問. 後四偈請答. 初

一行問佛因果佛修因得果不可言是現未强

可指於過去. 次一行云何於此經問今敎. 今

敎當機而說不可言是過未疆可言是現在.

云何得廣大下十七行雖義通三世上已屬兩

世竟彊可名爲未來. 何故言彊大般涅槃非

三世攝非謂菩提有去來今. 皆以世間文字

彊說之耳. 後四偈請答前三意. 初一偈願爲

諸菩薩說微妙諸行等. 前問長壽果果必有

因. 因卽是行. 故知此偈請答過去法門. 次一

行請答現在前問云何開□密此中請答安樂

下              欄

性. 安樂性由來未開. 故知是請答現在. 後兩

偈請答未來. 上問廣大依止此請答未來法

門甚自分明. 已列問數結請文竟. 次示答文

處云何得長壽. 凡四問此品下文及金剛身

品答. 云何於此經究竟到彼岸名字功德品

答. 願佛開微密四相品答. 云何得廣大爲衆

作依止. 實非羅漢等四依品答. 云何知天魔

凡兩問邪正品答. 云何諸調御心喜說眞諦

四諦品答. 演說四[&FFFF]#倒四倒品答. 云何作善

業能見難見性□如來性品答. 云何解滿字

文字品答. 云何共聖行鳥喩品答. 云何如日

月太白與歲星月喩品答(十五問竟)云何未發心下

有十二問. 皆菩薩品答. 云何未發心夢見羅

刹□令發心答. 云何於大衆而得無所畏三

偈答. 云何處濁世四華喩答. 云何處煩惱醫

師等十四譬答. 生死大海中云何作船師風

王四譬答. 云何捨生死如蛇脫故皮金師兩

譬答(龍能脫骨可譬涅槃)云何觀三寶菴羅閻色樹答. 三

乘若無性文殊騰疑本無偈答. 云何諸菩薩

而得不壞衆擧護法因緣答. 云何爲生盲而

作眼目導如人口爽不知六味答. 云何示多

頭常爲衆生而作父母答. 云何說法者增長

如月初如人有子始生六月答. 云何復示復

究竟於涅槃凡七問皆大衆問品答. 云何復示

現究竟於涅槃放光奉供答. 云何勇進者知

人天魔道若有比丘能以如來誓願而發願者

於世最勝不能觀了常者是□陀羅答. 云何

知法性而受於法樂說二十一行偈答. 云何

諸菩薩遠離一切病三病人答. 云何爲衆生

經數: 一七六七

經名: 大般涅槃經疏卷第七

頁數: 七八

上              欄

演說於□密廣釋諸有餘偈以無餘偈答. 云

何說畢竟及與不畢竟用云何名爲無餘義

耶. 云何復名一切義乎. 唯除助道常樂我淨

善法. 其餘一切皆名有餘答. 云何而得近最

勝無上道. 亦取前諸菩薩. 遠離一切病答. 上

三種病人得滅罪後近無上道兼答此問. 若

有病人若遇不遇悉得差者. 此去佛最近. 若

遇卽差不遇不差此則次近若遇不遇皆不差

者此去佛遠. 又云. 取大衆發心如來授記以

答此問. 今引十證明答問竟. 一者偈中興問

次第而來. 長行相對次第而答. 故知答問盡

二者偈中設問竟卽自謙云. 甚深微妙安樂

性等非我所知. 請於如來爲諸菩薩自演說

之. 若從此意知答問盡. 三者答若未盡不應

謝恩. 答問旣竟時衆得益起禮燒香散華供

養. 故知答問盡四者上來召衆雲集殷懃勸

問答. 若未竟寧得倚臥涅槃旣右脅息言知

答問盡. 五者付囑文殊寢而無說. 大衆重請

旣受請已加趺融 □方談五行. 故知答問盡.

六者對告德王賓主有異知答問盡. 七者師

子更問問人旣別知答問盡. 八者文云. 如來

初開涅槃經時說有三種人. 三種人乃是答

問之末. 實非創說之初. 今云. 初開乃是後說

之初非初說之初. 旣有初說後說不同知答

問盡. 九者前問多答卷少後問少不應答卷

多知答問盡. 十者河西面對梵文口決曇讖

指授殷勤親說十九偈. 是問後四偈非問斯

人不信孰可信耶. 爾時佛[&FFFF]#下. 第三佛答又

二. 初[&FFFF]#問. 次答問. [&FFFF]#問又二. 初[&FFFF]#. 次謙[&FFFF]#

中              欄

又二. 先總[&FFFF]#. 次別[&FFFF]#. 酬其上別總二請. 若三

十四問是歷法別. 請後則總請. 先酬總請故

初云善哉善哉. 所以須此[&FFFF]#者. 世間問答酬

往稱美佛不違世法. 是故先[&FFFF]#人但見年幼

不期智深. 見問淵玄方知非淺. 又若見佛[&FFFF]#

皆發奇特心是故須[&FFFF]#. 他方來衆見小小菩

薩能問大大事皆生敬伏是故須[&FFFF]#. 又此一一

問皆與理合. 是故須[&FFFF]#. 皆有所擬(云云). 次別

[&FFFF]#者卽是別[&FFFF]#三世之問初[&FFFF]#其問過去. 法

門有三義. 一擧果[&FFFF]#因. 言汝未得者非全不

得. 乃是因中分證非是果地究竟故言未得.

二擧甚深密藏[&FFFF]#其所問. 汝問長壽佛以一

切種智爲命. 此之智命果地所證. 故言我已

得之已得非始得已圓滿. 唯佛與佛乃能究

盡. 故云. 甚深密藏而汝能問. 是故[&FFFF]#其所問

之法. 三[&FFFF]#其被加其上請云. 承佛神力. 今加

而[&FFFF]#之故言等無有異. 坐道場者[&FFFF]#其問現.

其上問云. 云何於此經究竟到彼岸佛卽擧

三義[&FFFF]#之. 一擧初以成後[&FFFF]#其巧問該現化

之始終故言我坐道場初成正覺. 二[&FFFF]#其一

人以均大衆故云有諸菩薩亦曾問我是甚深

義. 三[&FFFF]#其現得大衆加助. 其上請云. 及因大

衆善根之力. 今明功德句義無異. 是爲[&FFFF]#問

現在法門. 從如是問者則能利益無量衆生

是[&FFFF]#問未來. 上問言云何得廣大爲衆作依

止. 此言利益可解(云云). 舊解坐道場亦曾問

者或言. 是華嚴中問□經不盡其文未來. 或

言. 是偏方不定敎文亦不來. 或言. 是□密敎

非顯露攝. 義皆不然. 今明道場乃是元初圓

下              欄

滿始坐非方便道場. 第二卷云. 我已久於無

量劫來久已成佛. 亦如法華成佛已來甚大

久遠昔諸菩薩曾問此義. 如今不異正對過

去之問. 非一化之始. 不應據寂滅道場及偏

方□密. 爾時迦葉下. 第二自謙佛向[&FFFF]#其. 上

等如來下齊菩薩. 其謙亦兩一謙所問橫□

不及. 二誓聞法頂戴增加. 初文者不能飛過

大海橫不及也. 不能周遍虛空□不及也. 次

文云頂戴守護高深. 增加守護廣大何以知

然. 文中次釋云. 願令我得深廣智慧. 從佛告

迦葉下. 第二正答問大分爲兩. 初次第答三

十四問. 次大衆供養. 初答者初盡此品文是

答長壽之問又兩. 初答長壽因後答長壽果.

更釋因果之名. 一云. 若有因果則墮常義. 若

無因果則墮斷義. 若言開因果之□故說因

果. 此語小勝. 若爲顯涅槃兼言因果. 此語最

勝. 涅槃無因果方便說因果. 從容抑按顯於

正法故言因果. 今明若因自是因果自是果

則墮自性. 由因故果. 由果故因則墮他性. 因

果因緣故因. 因果因緣故果則墮共性. 非因

非果故因果墮無因性. 皆墮斷常. 但以四悉

名爲因果. 顯非因果故云因果. 前文非不明

果. 後文非不明因. 從多從正分此二門. 初答

因爲三. 初誡聽. 次正答. 三論義. 初誡聽者.

將說長壽甘露妙藥若覆器不聞則思修俱失

故須誡衆. 釋論云. 專視聽法如渴飮一心入

於語義中(云云). 從如來所得長壽之業去. 是正

答. 文爲五雙. 一指果人因人以標業. 二指果

法因法以勸業. 三明自行化他以證業. 四開

經數: 一七六七

經名: 大般涅槃經疏卷第七

頁數: 七九

上              欄

譬合譬以肉業. 五示果報華報以結業. 初果

人者如來. 因人者菩薩. 若無此業不名菩

薩. 佛無此業不名如來. 此業成因因名菩薩.

此業成果果名如來. 業若定因不得作果. 業

若定果不得作因. 當知此業非因非果能因

能果. 雖能因果因果□得. 言語道斷心行處

滅. 如來境界不可思議. 精進菩薩亦不能知.

豈是凡情闇心圖度不能已已輒述所聞. 次

果法者菩提也. 因法者三慧也聽是聞慧. 受

是思慧. 轉爲人說卽是修慧. 若菩提無此業

不得成果. 三慧無此業不得成因. 至高無頂.

至廣無涯. 多所成就. 其相云何. 若業能破業

是爲破業. 從無住業立一切業是爲立業. 非

破非立而破而立是爲正業. 如是正業不可

言三. 不可言一. 言一則失用. 言三則傷體. 卽

體而用卽用而體. 卽體而用故言此業能爲

菩提之因得菩提果. 道前體用廣爲人說. 道

後體用卽用而體. 非因非果非自非他. 故上

文云. 以珠力故水卽澄淸. 豈非卽體而用. 下

文云. 大慈大悲名爲佛性. 豈非卽用而體. 三

從善男子我以修習去. 是擧自行化他證成

於業. 我以修習故得菩提. 卽證道前體用. 今

復爲人廣說此法卽證道後體用. 然我果久

成道前之業非復今時. 故知[&FFFF]#明過去法門

答初之問. 四開譬中. 先譬次合譬. 如王子者

似譬道前. 王譬菩薩. 子譬群生. 犯罪譬起惡

因. 繫獄譬受惡果. 憐憫譬天性相關. 愛念譬

拔惡因. 躬至繫所譬拔惡果. 夫王子者刹利

種也. 罪爲獄囚衆生亦爾. 同佛之性罪業所

中              欄

拘流浪生死. 亦有佛性亦無佛性如王子是囚

囚是王子. 爲此義故慈悲與拔. 菩薩亦爾下.

合譬凡擧三法合譬. 初一子地合同體大悲肉

卽體而用. 次四無量心拔苦因與善因. 拔苦

果與樂果. 大喜慶悅大捨平等. 肉用不離體

卽用而體. 三四弘誓願遍約四諦. 苦諦則通

不但四趣. 集諦亦通不但十惡. 道諦不但戒

善. 滅諦不但陸所. 弘誓之境囊括則周故用

三法. 合譬肉業. 五擧二報結者. 聖人以慧爲

命. 智慧自在故壽命. 長卽譬果報. 天上受樂

則譬華報(云云). 三從爾時迦葉白佛去. 是論

義. 凡四番問答. 初番先問次答. 問有三意. 一

述不解. 二謂不應. 三正作難. 不解者領長壽

業. 非因非果非自非他故言深隱. 次不應者

一子之地同體大慈體無愛□. 云何子想. 若

同子想卽是起愛. 起愛云何同體. 同體云何

起愛. 故云不應. 三作難者破戒作逆應須治

罰. 治罰乖慈云何等視. 等則無罰云何言治.

治偏乖慈慈之與. 治二俱乖體. 展轉有妨. 難

從此生(云云). 次佛以一言答其三意云. 我於衆

生同一子想. 如羅[&FFFF]#羅者同體之慈. 是慈淸

淨微妙第一非染愛慈. 是慈深隱非但難解亦

復難說. 卽體而用不妨等視如羅[&FFFF]#羅. 旣卽

體而用慈亦復然. 一言答三其意在此. 然迦

葉問菩薩修慈此問道前. 佛以道後果慈答之

云. 我於衆生亦一子想. 擧後答前前後不異.

次從迦葉復白去是第二問答先問次答. 初

問中擧昔事難今義. 力士無慈碎聽戒童子.

童子命斷卽昔事也. 若承佛力卽如來遣害

下              欄

傷慈縱毒頓乖一子卽難今義. 次佛答中明

三世之慈爲三. 初明童子是昔事若答此事

擬過去. 慈童子金剛二皆是化幻人. 幻杵以

害幻命寧有實耶. 設權懲惡正是大悲拔其

苦因. 假設濟危正是大慈與其樂果至慈至

巧非一子義何者是耶. 他解見機猶害五百

淨行尙實有害事. 若將此釋都無所損. 次從

迦葉去. 明現世慈本地指三業行慈又三. 初

如來之意於諸衆生生一子想. 雖謗法闡提

邪見毁戒悉如一子. 肉復餘人. 心常平等卽

意慈也. 次從譬如國王去. 明口行慈又二. 一

先擧國憲. 次明佛法. 後三結治罪. 初國之嚴刑

以酷爲本. 二佛之法網以慈爲宗擧非顯是.

佛法有三. 若□永出衆外. 若四□磨不出衆

外唯不得爲□磨之主. 十四知事人今通名

□磨. 而實有輕重. 初言驅遣□磨卽是律中

驅出□磨. 馬師滿宿二比丘於聚落汚他家

行惡行. 佛令與驅出□磨出此聚落. 訶責者

卽律中苦切□磨. 般□盧伽比丘喜□事□

構兩頭與人□競至城中訴. 乃以詞牒結著

衣帶數數如是. 佛令作苦切□磨苦惱切勒.

置者卽依止□磨是. 施越比丘爲人輕薄數

犯可悔罪數惱僧. 佛令與作依止□磨. 令依

剛正有德之人住持敎示不令數犯. 擧罪者

卽律中下意□磨. [&FFFF]#多羅比丘爲質多居士

菴羅寺主□得好食. 居士後時遇優波斯那

於舍供養不與寺主. 相知[&FFFF]#多羅生瞋語居

士言. 飮食雖美但無胡麻歡喜丸耳. 此居士

少年貧時曾爲此業故以剌之. 居士因卽說

經數: 一七六七

經名: 大般涅槃經疏卷第[&FFFF]#

頁數: 八○

上              欄

譬如鉤與烏共生一子. 或作鉤鳴或作烏聲.

汝或善語或作惡語. 而此比丘父母異國故

以譏之. 佛知令與作下意□磨. 僧中遣一人

將是比丘往居士所下意懺悔. 不可見卽是

三□八法之中以明三□. 一不見□. 二不懺

□. 三惡邪不除□. 此中無不懺之名是滅□

一事敎門不同. 不可見卽是不見□. 車匿比

丘數數犯罪諸比丘勸懺悔. 答言. 我不見罪.

佛令與不見□. 不懺者還是車匿數犯人勸.

答云. 我雖見罪不能懺悔. 佛令作不懺□. 滅

卽滅□未捨惡見卽惡邪不除□. 事起利[&FFFF]#

言欲不障道三諫不從與作惡邪不除□. 三

從善男子如來所以去. 是結無對治罪之意.

使其無復惡因則無惡果. 卽是大慈施無恐

畏. 三從善男子汝今下. 卽是身行慈也. 舊云.

照人爲一. 天爲二. 五道爲五. 又云. 常光爲

一. 非常光爲二. 面門三. 眉間四. 通身爲五(云

云). 從善男子未可見法去. 明來世行慈而言

比丘糾治者. 比丘護法文爲四. 一標來世. 二

明持毁. 三譬. 四結. 初二可見. 第三譬中言暴

惡者. 譬破戒人. 會遇重病者. 譬所犯彰露. □

王興兵者譬持戒糾治. 病王無力者. 毁禁惡

止. 恐怖修善者明其得益. 譬中有三. 三種何

異. 初爲各住各學行非法者故以□王爲喩.

次爲同住各學行非法者故以宅樹爲喩. 後

爲同住同學行非法者故以白髮爲喩. 又解

斷四住惡解惑相治如除□王. 斷塵沙惡除

體上垢如除毒樹. 斷無明惡同體之惑如除

白髮(云云). 四若善下結. 卽判眞僞. 不治毁禁

中              欄

壞亂佛法佛法中怨. 無慈詐親是彼人怨. 能

糾治者是護法聲聞眞我弟子. 爲彼除惡卽

是彼親. 從迦葉白佛去. 第三番問答. 先問. 次

答. 問又爲二. 初非佛旨. 次擧事難. 初文者領

前能訶責者是我弟子不驅遣者佛法中怨.

此則一是一非. 愛憎去取則無等視一子之

心. 升比碩異故仰非也. 次擧事者. 若一塗一

割等無憎愛. 亦應一持一犯咸不賞黜. 旣賞持

黜犯亦應治割賞塗. 塗割旣等持犯應均. 若

持毁禁此言則失. 若不治刀割彼言則虛. 進

退結難. 次佛答爲三開譬合譬肉顯. 開譬爲

四. 一生諸子. 二付嚴師. 三囑苦敎. 四得福無

罪. 初王大臣者譬佛菩薩. 生育諸子譬生信

者. 生信不同故言諸子. 形貌端正譬戒能防

色聰明□慧譬定慧防心. 二三四者. 有人云.

一二是出家二衆. 三四是在家二衆. 此義不

然. 舊云. 若二是小大. 若三是三根. 四是四

部. 此亦不然. 一是一乘. 二是小大. 大是一

乘. 三是三根. 上根是一乘. 四是四部. 四部中

有一乘. 若爾一子諸子皆處處著亦處處有.

是則太亂. 今以信心爲子. 生信不同略爲四

種. 謂藏通別圓. 各有三學通皆得論. 端正□

慧準下合文. 以壞法者爲子. 此不相乖三種

信. 偏則破壞法性卽是可悲爲子. 就正信者

可慈爲子. 次付嚴師者. 舊云. 四依爲師. 依下

合文. 以國王四部爲師. 此是秉法之人. 而秉

法者以法爲師. 下文云. 諸佛所師所謂法也.

法有嚴與不嚴. 不嚴有三. 嚴卽圓法. 三而作

下囑敎. 君可敎詔者. 敎偏入圓. 威儀禮節者

下              欄

譬圓戒. 技藝譬圓定. 書數譬圓慧. 學圓速成

不須苦切. 若不速成要當苦治. 杖譬於智. [&FFFF]#

杖故子死. 如由智故偏破. 偏破故如三子死.

圓立故如一子成. 言破偏者非但治毁. 三藏

通別持毁悉皆苦治. 何以故. 於藏是持於圓

是犯. 通別亦爾. 故言雖喪三子我終不恨. 圓

子信常是故不死. 未階究竟故言苦治. 舊以

四部爲四子. 杖殺何部. 何部不死. 合義不成

不會經文. 今所不用. 次合譬中. 如來合王臣.

視壞法者合諸子. 國王四部合師. 三品法合

禮節等. 應當苦治合杖死. 不也者合唯福無

罪(云云). 三從善男子去. 是肉顯. 王之與師. 是

子則念非子不念. 成就其子不成就他. 偏念

偏治尙無有罪. 肉佛平等慈念. 平等成就. 平

等治之. 而當有罪. 故云如來善修平等心. 故

王之與師偏念偏敎. 尙得福無量. 肉復如來

等念等敎. 寧不獲福. 故擧三世功德. 善修是

現世. 長壽是來世. 宿命是過世(云云)

大般涅槃經疏卷第七

大般涅槃經疏卷第八

隋章安頂法師撰

唐天台沙門湛然再治

長壽品下

迦葉復白去. 是第四番問答. 先問次答. 初問

又三. 初非佛旨. 次譬釋非. 三合譬結過. 初非

佛旨者. 領上修平等心得三世福. 謂此旨爲